3. ሐዋርያት የይሁዳን ምትክ ቶማስን የመረጡት በዕጣ መሆኑን መጽሐፍ ቅዱስ ያረጋግጥልናል፡፡ “ዕጣም ተጣጣሉላቸው፥ ዕጣውም ለማትያስ ወደቀና ከአሥራ አንዱ ሐዋርያት ጋር ተቈጠረ” የሐዋርያት ሥራ 1: 26:: በሐዋርያት መንበር የሚቀመጡ ፓትሪያሪኮችም ከዚህ የተለየ አመራረጥ ሊኖራቸው አይገባም፡፡ ቅዱስ ሲኖዶስ በመንፈስ ቅዱስ ነው የሚመራው እንድንል፣ መንፈስ ቅዱስ የመረጠው ሊቀመጥበት ይገባልና፡፡ ለዚህም የእህት አቢያተ ክርስቲያናትን ተሞክሮ መውሰድ በቅርቡ በግብጽ የሆነውን መመልከት ይገባናል፡፡ በተለይም ጾም እና ጸሎት ታውጆ ሱባኤ ተይዞ ሊሆን ይገባል፡፡ ዕጣውም ከማጭበርበር እንዲርቅ በግልጽ በዐውደ ምሕረት የተጠቀለለ እና ነፍስ በማያውቅ ሕጻን የሚወጣ ሊሆን ይገባዋል የሚሉ ወገኖች አሉ፡፡